Държавен вестник, бр. 98, 2012 г., стр. 29

БРОЙ  98	
Д Ъ Р Ж А В Е Н  В Е С Т Н И К 	
СТР.  29  
Г л а в а  ч е т в ъ р т а
УСЛОВИЯ И РЕД ЗА ОПРЕДЕЛЯНЕ И ИЗ­
ПЛАЩАНЕ НА ВЪЗНАГРАЖДЕНИЯТА НА 
ВЕЩИТЕ ЛИЦА
Чл. 24. Условията и редът за определяне 
възнагражденията на вещите лица се прилагат 
за експертизи, назначени по наказателни, граж­
дански, административни и изпълнителни дела.
Чл. 25. Вещото лице има право на възна­
граждение за извършената експертиза, както 
и направените разходи за използваните ма­
териали, консумативи, пособия, технически 
средства, машинно и компютърно време и 
други необходими разходи.
Чл. 26. (1) На вещото лице се заплащат и 
разходите за командироване съгласно Наредбата 
за командировките в страната, приета с ПМС 
№ 72 от 1986 г., (обн., ДВ, бр. 11 от 1987 г.; изм. 
и доп., бр. 21 от 1991 г., бр. 2 от 1994 г., бр. 62 
от 1995 г., бр. 34 от 1997 г., бр. 40 от 1999 г., 
бр. 2 от 2008 г. и бр. 2 от 2011 г.). и Наредбата 
за служебните командировки и специализации 
в чужбина, приета с ПМС № 115 от 2004 г., 
(обн., ДВ, бр. 50 от 2004 г.; изм. и доп., бр. 80 
и 86 от 2004 г., бр. 36 и 96 от 2005 г., бр. 2 от 
2006 г., бр. 23 и 98 от 2007 г., бр. 64 от 2008 г., 
бр. 10 от 2009 г., бр. 73 от 2010 г., бр. 19, 105 
и 106 от 2011 г. и бр. 61 от 2012 г.).
(2) Пътни, дневни и квартирни пари се 
заплащат и за всяко явяване на вещото лице 
пред органа, назначил експертизата.
Чл. 27. При явяване на вещо лице и отлагане 
на делото по независещи от него причини на 
същото освен разходите се заплаща и възна­
граждение в размер 15 лв.
Чл. 28. Когато за извършването на експер­
тиза е определено вещо лице, което е служител 
на Министерството на вътрешните работи, 
органите, назначили експертизата, заплащат на 
министерството направените разходи за труд и 
консумативи и режийните разноски.
Чл. 29. (1) При определяне на възнаграж­
денията органът, възложил експертизата, съо­
бразява и преценява:
1. сложността и спецификата на поставените 
задачи;
2. компетентността и степента на квалифи­
кация на вещото лице;
3. времето, необходимо за извършване на 
експертизата;
4. обема на извършената работа;
5. необходимите разходи за извършването 
на експертизата, като употреба на материали, 
консумативи, използвани пособия, съоръжения 
и други;
6. други условия, оказващи влияние върху 
заплащането за извършената работа, в това 
число срочност на изпълнението, работа в 
почивни дни и национални празници.
(2) Обстоятелствата по т. 3, 4, 5 и 6 се уста­
новяват от вещото лице със справка-декларация 
съгласно приложение № 2.
(3) Ако вещото лице не представи документи 
за разходите, те се заплащат по преценка на 
органа, назначил експертизата.
Чл. 30. (1) За отделните видове експертизи 
на вещото лице се определя възнаграждение 
съобразно действително отработените часове, 
както и направените разходи.
(2) Когато експертизата е изготвена от по­
вече от едно вещо лице, възнаграждението по 
ал. 1 се заплаща на всяко едно от тях.
Чл. 31. (1) За всеки действително отработен 
час се заплаща възнаграждение в размер 5 лв.
(2) Броят на действително отработените 
часове се установява от справка-декларация 
съгласно приложение № 2.
Чл. 32. (1) За особено сложни и специфични 
експертизи, извършени от висококвалифицирани 
вещи лица, възнаграждението може да бъде 
увеличено до 100 %.
(2) За експертизи, извършени в почивни 
дни и национални празници, възнаграждението 
може да бъде увеличено до 100 %.
Чл. 33. (1) Изготвената експертиза се пред­
ставя заедно със справка-декларация, към която 
се прилагат документи за извършените разходи.
(2) Не се признават за разходи, освен за 
случаите по чл. 29, ал. 1, т. 6 – по преценка 
на органа, който я е назначил:
1. разходи за билет за самолет, освен когато 
командировката е в чужбина;
2. пътни разходи над 20 лв. в една посока 
без представяне на билет;
3. разходи за 1 нощувка над 35 лв.
(3) Ако прецени, че са налице основания 
да увеличи първоначално определеното въз­
награждение, органът, възложил експертизата, 
определя окончателно възнаграждение.
(4) Ако вещото лице не представи справка-
декларация или ако органът, възложил експер­
тизата, прецени, че няма основание да увеличи 
възнаграждението, то остава в първоначално 
определения му размер.
Чл. 34. (1) Възнаграждението и разходите 
на вещото лице се изплащат от органа, който 
го е назначил.
(2) Изплатените суми са от депозит или от 
бюджета на органа, назначил експертизата.
(3) Първоначалното възнаграждение на 
вещото лице не се изплаща, ако органът, въз­
ложил експертизата, не приеме заключението.
(4) При наличие на основание по чл. 29, ал. 1 
органът, назначил експертизата, може да промени 
размера на възнаграждението на вещото лице. 
За извършените корекции се посочват мотиви.
Чл. 35. (1) Когато експертизата е назначена 
по искане на страни, които не са освободени 
от заплащане на разноски, възнаграждението